[image: image1.png]= APOVIHO =




[image: image2.png]ARDINO MUNICIPALITY

g

I

Cerlified Management

System
ISO 9001 - ISO 14001





__________________________________________________________________________________________________________________
Проект! 

 за изменение и допълнение на Наредбата за определяне и администриране местните такси и цени на услуги на територията на Община Ардино (приета с реш-е № 441 от 17.10.2018 г. на ОбС, изм. и доп. с реш-е №70 от 28.04.2020 г., изм. и доп. с реш-е №81/28.05.2020 г., изм. с реш-е №176 от 09.12.2020 г.,изм. и доп. с реш-е №192 от 17.02.2021 г., изм. с реш-е № 322 от 22.02.2022 г., изм. с реш-е № 343 от 01.04.2022 г., изм. с реш-е № 344 от 01.04.2022 г., изм. и доп. с реш-е № 391 от 30.06.2022 г.)
Вносител: Кмет на Община Ардино 
Съгласно чл. 26, ал. 4 от Закона за нормативните актове, в законоустановения срок от 30 дни, община Ардино чрез настоящото публикуване за обществена консултация предоставя възможност на заинтересованите лица да направят своите предложения и становища по проекта за изменение и допълнение на Наредбата на е-mаil адрес: ardino@abv.bg или в деловодството на община Ардино, на адрес: гр. Ардино, ул. „Бели брези” № 31. 
Измененията и допълненията в Наредбата за определянето и администрирането на местните такси и цени на услуги на територията на община Ардино, са в резултат на извършен преглед и анализ на действащата Наредба. 

Мотиви 

за необходимостта от приемането на изменения и допълнения в Наредбата:.

I. Причини, които налагат приемането на Наредба за изменение и допълнение на Наредба за определянето и администрирането на местните такси и цени на услуги на територията на община Ардино:

Разпоредбата на чл.6, ал. 2 от Закона за местните данъци и такси делегира правото всеки общински съвет да определя цените на правата и услугите, предоставяни от общините. На основание чл. 9 от Закона за местните данъци и такси (ЗМДТ) Общински съвет – Ардино е приел Наредба за определянето и администрирането на местните такси и цени на услуги на територията на Община Ардино (НОАМТЦУ).
Съгласно чл.4 от посочената Наредба, размерът на местните данъци и такси и цени на услуги, извършвани от Община Ардино се определят от Общинския съвет, по предложение на Общинската администрация, а промяната на размера на местните такси и цените на услугите и правата се извършва по реда на тяхното приемане (чл.16 от Наредбата).

В член 66, ал.1 до ал.5 от Наредбата са определени цени на услуги за ползване на автомобилите собственост на Общината от физически и/или юридически лица, като последна актуализация е направена с решение №70 от 28.04.2020 г., когато цената на горивата е 1.87 лева за 1 литър (30.04.2020 г.). Към настоящия момент цената на горивата е 3.44 лева за 1 литър (16.07.2022 г.).
През последните години не са променяни цените на тези услуги. В същото време настъпиха значителни промени в икономическите условия,  които водят след себе си както организационни така и чисто финансови ангажименти на общината. 
Отчитайки обстоятелството, че доста често се налага услугата да се предоставя и извън общинския център, считам че е редно да се определи поносима цена на тези услуги, която да покрие поне разходите за гориво и в същото време да не ощетява заинтересованите лица. 
При изработването на проекта за изменение и допълнение на Наредбата за определянето и администрираните на местните такси и цени на услуги на територията на община Ардино са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. 

Принцип на необходимост – необходимо е приемането на изменение и допълнение в Наредбата за определянето и администрираните на местните такси и цени на услуги на територията на община Ардино с оглед постигане на поносима цена на тези услуги, предоставяни от община Ардино с цел по-пълно удовлетворяване на нуждите на потребителите. 
Принципът на обоснованост – обосновано е приемането на изменение и допълнение в Наредбата за определянето и администрираните на местните такси и цени на услуги на територията на община Ардино, тъй като актуализирането на съществуващите ще допринесе за поддържане на нивото и обема на предоставяните на гражданите на общината услуги. 
Принципите на предвидимост и откритост са спазени – проектът с мотивите и предварителната оценка на въздействието на проекта за изменение и допълнение на Наредбата за определянето и администрираните на местните такси и цени на услуги на територията на община Ардино ще бъдат публикувани на официалния сайт на община Ардино за становища и предложения от заинтересованите групи. 
Принципът на съгласуваност – при наличие на предложения и препоръки и/или забележки се предвижда публично обсъждане от заинтересованите групи на проекта за изменение и допълнение на Наредба за определянето и администрираните на местните такси и цени на услуги на територията на община Ардино, като ще бъдат взети предвид направени в хода на обсъждането предложения. 
Принципът на субсидиарност, пропорционалност и стабилност - проектът за изменение и допълнение на Наредба за определяне и администриране на местните такси и цени на услуги на територията на община Ардино изменя и допълва съществуващата Наредба като актуализира цената на част от услугите, разходите за които са се увеличили прекалено много. 
При изработване на проекта за изменение и допълнение на Наредбата за определяне и администриране на местните такси и цени на услуги на територията на община Ардино е  спазен чл.18 а от ЗНА, както и разпоредбите на глави II и III от ЗНА.
Извършена е предварителна оценка на въздействието на проекта. 

II. Цели, конто се поставят:

Целта на приемане на настоящите промени е осъвременяване на действащите услуги, както и въвеждането на нови услуги, които се налагат във връзка с разширяване, обновяване и обогатяване на функционалните възможности на общината. Очаква се промените да нямат пряко икономическо и финансово отражение върху приходната част на бюджета на община Ардино.
III. Очаквани резултати:

Актуализацията на Наредбата за определяне и администриране местните такси и цени на услуги на територията на община Ардино ще допринесе макар и не с необходимото но все пак до увеличаване на средствата за запазване на обхвата и качеството на предоставяните услуги  на територията на общината.
IV. Финансови и други средства, необходими за прилагането на измененията и допълненията:
Изменението и допълнението на Наредбата за определяне и администриране на местните такси и цени на услуги на територията на  община Ардино няма да е свързано с изразходване на финансови и други средства от бюджета на община Ардино. 
V. Анализ за съответствието с правото на Европейския съюз
Предлаганите промени в Наредбата за определяне и администриране на местните такси и цени на услуги на територията на община Ардино са в съответствие с нормативните актове от по-висока степен, както и с тези на европейското законодателство. 

Проектът за изменение и допълнение на Наредбата за определяне и администриране на местните такси и цени на услуги на територията на  община Ардино е публикуван на официалната страница на община Ардино на 03.08.2022  г. 

С публикуването на проекта е приложена и предварителната оценка на въздействие на проекта за изменение и допълнение в Наредбата за определяне и администриране на местни такси и цени на услуги на територията на община Ардино.

проекто - Р Е Ш Е Н И Я:


Общински съвет – град Ардино на основание чл. 21, ал.1, т.7 от  Закона за местното самоуправление и местната администрация приема следните изменения в Наредбата за определяне и администриране на местните такси и цени на услуги на територията на  община Ардино:

Чл. 66. ал. 1. За ползване на автомобилите собственост на Общината от физически и/или юридически лица се заплаща цена на услуга, както следва:
1. (изм. и доп. с реш-е №….. от ……….2022 г. на ОбС) За товарен автомобил ГАЗ-53 /бордова, самосвал, контейнеровоз, високопроходим автомобил «Заурер»,  - 30.00 лв. до 2 км и по 3.50 лв. за всеки следващ километър.
2. (изм. и доп. с реш-е №….. от ……….2022 г. на ОбС) За товарен автомобил ЗИЛ – 130 /водоноска/ 
 - 3,50 лв./км + 30.00 лв.  за курс.
3. (изм. и доп. с реш-е №….. от ……….2022 г. на ОбС) За товарен автомобил ГАЗ /вакуумкола/
-  3,00 лв./км + 20.00 лв. за курс.
4. (изм. и доп. с реш-е №….. от ……….2022 г. на ОбС) /изм. и доп. с Решение №70 от 28.04.2020 г. на Общински съвет – Ардино(изм. и доп. с реш-е №….. от ……….2022 г. на ОбС) / За ползване на специализираните автомобили за извършване на погребални услуги (Газела, Мерцедес 814Д) собственост на общината от физически и/или юридически лица, когато събитието е настъпило извън територията на общината, се заплаща цена на услуга - 1.00 лв. за 1 километър пробег, + 20 лева за курс, като пробегът е изминатият път от излизането на автомобила от гаража/паркинга на общината до прибирането й в гаража/паркинга на общината, след предоставяне на услугата. Когато събитието е настъпило на територията на общината, не се заплаща цена на услугата.

5. (изм. и доп. с реш-е №….. от ….2022 г. на ОбС) За ученическите  микробуси -  1.80 лв./км
ал.4 (изм. и доп. с реш-е №….. от ……….2022 г. на ОбС) За ползване на услуга с багерите на общината:


- 500.00 лева за машиносмяна /8.00 ч./ за Багер-товарач ХИДРОМЕК 102S.

За ползване на услуга с автокран се заплаща  цена за един час работа – 60 лв. плюс  2.50 лв. за километър пробег до заявената месторабота.
ал.5. (изм. и доп. с реш-е №….. от ……….2022 г. на ОбС) За ползване на услуга с автовишка – собственост на общината - 500.00 лева с включено ДДС за машиносмяна /8.00ч./. 
ал.6. (изм. и доп. с реш-е №….. от ……….2022 г. на ОбС) Таксите по предходните алинеи са с включено ДДС и се заплащат на касата на общината, за което на ползвателя/ заявителя на услугата се издава разходооправдателен документ.









Приложение! 

Предварителна оценка на въздействието на проект за изменение и допълнение на Наредба за определяне и администриране на местните такси и цени на услуги на територията на община Ардино

	Елементи на оценката
	Аргументация

	Основания за

иницииране

на промени


	Чрез инициираните промени в Наредба за определянето и администрираните на местните такси и цени на услуги на територията на община Ардино се цели създаване на възможност за оптимизиране на работата на общинските структури чрез прецизиране, разширяване и осъвременяване на обхвата на услугите, предоставяни от община Ардино на физически и юридически лица с цел задоволяване на обществените потребности.

	Заинтересовани

групи


	Заинтересованите и засегнатите групи от приемането на инициираните промени в Наредба за определянето и администрираните на местните такси и цени на услуги на територията на община Ардино са гражданите, ползващи услугите на община Ардино, като се очаква в глобален мащаб положително въздействие върху горепосочените обществени отношения, като използваните методи за определянето им са обществени консултации и сравнителен анализ.

	Анализ на разходи и

ползи


	Разходите, които ще възникнат за общинските структури ще бъдат в рамките на одобрените им бюджетни средства за съответната година, а очакваните ползи от инициираните промени в Наредба за определяне и администриране на местните такси и цени на услуги на територията на община Ардино са свързани с по-пълно задоволяване на потребностите на ползвателите на услуги, както и подобряване на условията за безопасност, създаване на здравословни и безопасни условия на труд, повишаване на качеството на жизнената среда на гражданите и посетителите на община Ардино.

	Административна тежест и структурни

промени
	1) Няма предвиждани и необходими административни промени, като закриване, сливане или създаване на нови административни структури. 
2) Не се въвеждат или се изменят регулаторни режими и такси, които да доведат до промяна на регулаторната среда.

	Въздействие върху нормативната

уредба
	Няма необходимост от непосредствени промени в други нормативни актове в резултат от приемането на инициираните промени в Наредба за определянето и администрираните на местните такси и цени на услуги на територията на община Ардино.




Вносител: 

инж. ИЗЕТ ШАБАН
Кмет на община Ардино
___________________________________________________________________

Република България, област Кърджали  

гр. Ардино, ул.”Бели брези” № 31                                                
тел. +3651 4238;   факс +3651 4568

e-mail:   ardino@abv.bg
